O pantano de lo Grau suposó una crisi demografica ta totz os lugars que teneban cultura en a ribera d'a Cinca, y dende que se fizo publico l'alcance de a lamina final d'augua, a Confederación Hidrografica de l'Ebro s'expropió os terrenos y casas de Ligüerre, o Mesón de Ligüerre, Mipanas, a Penilla, Clamosa, Pui de Cinca y belaltros nuclios más, tot pagando-los a chustiprecio, o que suposó a surtida forzosa de bellas dotzenas de familias en a redolada. Ligüerre, que heba gosau tener más de 70 habitants d'antes de os prochectos hidraulicos, se quedó despoblau enantes de 1969, que ye quan s'inauguró lo Grau.